Ez volt az első olyan világbajnokság, amelyen a címvédőnek (Brazília) is indulnia kellett a selejtezőkön, azaz nem volt jogosult automatikus indulásra. A rendező (Németország) megtartotta indulási jogát, nem kellett selejtezőket játszania. 1934-ben az akkori címvédő (Uruguay) visszautasította a meghívást, valamint a házigazdának (Olaszország) részt kellett vennie a selejtezőkön, azonban a következő világbajnokságtól kezdődően, egészen 2002-ig, mind a rendező ország(ok), mind a címvédő automatikusan kvalifikálták magukat.